|  |  |
| --- | --- |
| **Az előterjesztés tárgya:** | **6./Leköszönő polgármester számára végkielégítés megállapítása** |
| **A napirend előterjesztője:** | Várfalvi Tibor polgármester |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal módja:** | egyszerű többséggel, nyílt szavazással  |
| **Melléklet:** | - |

**Tisztelt Képviselő-testület!**

A leköszönő főállású polgármestere vonatkozóan a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) valamint a közszolgálati tisztviselőkről szóló 2011. évi CXCIX. törvénynek (továbbiakban: Kttv.) tartalmaznak rendelkezéseket.

Az Mötv. 69. § (1) bekezdés a) pontja rendelkezése szerint **a polgármester e tisztsége megszűnik az új polgármester megválasztásával.**

Az Mötv. 146/J. § (3) bekezdése értelmében a helyi önkormányzati képviselők és polgármesterek 2019. évi általános választását követő helyi önkormányzati képviselők és polgármesterek általános választásán hivatalban lévő képviselő-testület és polgármester megbízatása 2024. október 1-jéig tart.

Fentiek alapján Laskai Béla polgármesteri tisztsége 2024. szeptember 30 napján szűnt meg.

Az Mötv. 73. §-a alapján a polgármesteri tisztség ellátásával kapcsolatos egyéb rendelkezéseket a közszolgálati tisztviselőkről szóló törvény állapítja meg.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/D. § (1) bekezdése alapján a polgármestert, ha e tisztségét legalább két évig betöltötte és foglalkoztatási jogviszonya az új polgármester megválasztásával szűnt meg, **végkielégítésként háromhavi illetményének megfelelő összegű juttatás illeti meg,** amelyet a képviselő-testület további, legfeljebb háromhavi illetménynek megfelelő összeggel kiegészíthet. Ez a juttatás nem illeti meg a polgármestert, ha országgyűlési képviselői, alpolgármesteri vagy polgármesteri foglalkoztatási jogviszonyt létesít. Ha a polgármester a foglalkoztatási jogviszonya megszűnését követő három hónapon belül létesít országgyűlési képviselői, alpolgármesteri vagy polgármesteri foglalkoztatási jogviszonyt, akkor az e bekezdés szerinti juttatás időarányos részét vissza kell fizetnie, és a kiesett időtartam közszolgálati jogviszonyban töltött időnek számít.

A Kttv. 225/I. § (1) bekezdése alapján a polgármester tisztségének megszűnése esetén, a **tisztség megszűnését követően nyolc munkanapon belül írásba foglaltan átadja munkakörét az új polgármesternek,** ennek hiányában az alpolgármesternek, illetve a szervezeti és működési szabályzatban meghatározott személynek. A munkakör-átadási jegyzőkönyvet az előző és az új polgármester, a jegyző, valamint a fővárosi és vármegyei kormányhivatal vezetője írja alá. A (2) bekezdés úgy rendelkezik, hogy a 225/D. § (1) bekezdése szerinti **juttatás összege akkor fizethető ki, ha a munkakör átadása nyolc munkanapon belül megtörtént.** A nyolc munkanapon túli átadás esetén az új polgármester a kifizetést akkor engedélyezi, ha a mulasztásnak alapos oka volt, és a munkaköri átadás megtörtént. Vita esetén az érintett a közigazgatási ügyben eljáró bírósághoz fordulhat.

Laskai Béla leköszönő polgármester a Zala Vármegyei Kormányhivatal képviselőjének jelenlétében 2024. október 8-án adja át munkakörét a megválasztott polgármesternek.

Fenti rendelkezések alapján – amennyiben a munkakörét rendben átadja - Laskai Béla leköszönő polgármester 3 havi illetményének megfelelő összegű végkielégítésre (bruttó 1 950 000,- Ft) jogosult.

A Kttv-ben rögzített rendelkezések Kiefer Károly leköszönő, társadalmi megbízatású alpolgármesterre nem vonatkoznak.

Kérem a Tisztelt Képviselő-testületet, hogy az előterjesztést tárgyalja meg és döntsön a leköszönő polgármester számára végkielégítés megállapításáról.

Nagyrécse, 2024. október 1.

 Várfalvi Tibor s.k.

 polgármester

**Határozati javaslat**

*Nagyrécse Község Önkormányzata Képviselő-testülete megállapítja, hogy Laskai Béla leköszönő polgármester – akinek az Mötv. 69. § (1) a ) pontja és 146/J. § (3) bekezdése alapján tisztsége 2024. szeptember 30. napján az új polgármester megválasztásával szűnt meg – a közszolgálati tisztviselőkről szóló 2011. évi CXCIX. törvény 225/D. § (1) bekezdése alapján, végkielégítésként háromhavi illetményének megfelelő összegű juttatásra, azaz bruttó 1 950 000,- Ft összegre jogosult.*

*A képviselő-testület felkéri a polgármestert, hogy az összeg kifizetéséről gondoskodjon.*

*Határidő: 2024. október 9.*

*Felelős: Várfalvi Tibor polgármester*